கேள்வி: மியூனிக் படுகொலை - பின் விளைவுகள் என்பது என்ன?
பதில்: செப்டம்பர் 6 அன்று படுகொலை செய்யப்பட்ட இஸ்ரேலிய ஒலிம்பிக் குழுவினருக்கு அஞ்சலி செலுத்தப்பட்டது. ஒலிம்பிக் கொடி மற்றும் பல நாடுகளின் கொடிகள் அரைக்கம்பத்தில் பறக்கவிடப்பட்டது; இருப்பினும், பத்து அரபு நாடுகளின் எதிர்ப்புகளுக்குப் பிறகு, அவர்களின் கொடிகள் மட்டும் பறக்க விடப்பட்டது. செப்டம்பர் 8, 1972 அன்று சிரியா மற்றும் லெபனான் இருந்த 10 பாலஸ்தீன விடுதலை அமைப்பின் தளங்கள் மீது இஸ்ரேல் வான்வழித் தாக்குதலை நடத்தியது. இதில் சுமார் 200 பேர் கொல்லப்பட்டனர். பிடிபட்ட மூன்று பயங்கரவாதிகள் முனிச்சில் சிறையில் அடைக்கப்பட்டனர். அக்டோபர் 29, 1972 அன்று பாலஸ்தீன விடுதலை அமைப்பினர் லுஃப்தான்சா நிறுவனத்தின் விமானத்தை கடத்தினர். இதனால் கைது செய்யப்பட்டிருந்த 3 கருப்பு செப்டம்பர் அமைப்பினரை ஜெர்மன் அரசு விடுவித்தது. "கடவுளின் கோபம்" என்ற பெயரில் இஸ்ரேலின் உளவு அமைப்பான மொசாட் எடுத்த நடவடிக்கையால், ஜெர்மனி அரசால் விடுவிக்கப்பட்ட இரண்டு பாலஸ்தீன பயங்கரவாதிகள் கொல்லப்பட்டனர்.